35 बछड़ों से भरा ट्रक, पेड़ से टकराकर पलटा, 6 बछड़ो की मौत, तीन घायल
पुलिस सहायता केंद्र पर मंगलवार को दो ट्रकों में मवेशियों को पैर और मुंह बांधने के बाद ठूंसकर ले जाने की सूचना मिली। पुलिस टीम ने ट्रकों का पीछा शुरू किया, इस दौरान एक ट्रक आमाकटारा के पास अनियंत्रित होकर सागौन के पेड़ से टकराकर पलट गया। इससे 6 बछड़ों की मौत हो गई वहीं 3 घायल हो गए। इस दौरान दूसरा ट्रक जंगल में गायब हो गया। हाईवे सहायता केंद्र के हेड कांस्टेबल कृपाराम मीणा ने बताया मंगलवार को हरदा से बैतूल जा रहे दो संदिग्ध ट्रकों की सूचना मिली। ट्रकों को रोकने की कोशिश की तो ट्रक चालक रुकने की बजाय भाग निकले। जब मोटर साइकिल से ट्रक का पीछा किया तो ट्रक एमपी-09 केबी-0409 गंजाल के पास आमाकटारा के पास अनियंत्रित होकर सागौन के पेड़ से टकराकर पलट गया। ट्रक में 35 बछड़े पैर और मुहं बांधकर ठूंसकर भरे हुए थे। ट्रक के पलटने से 6 बछड़ों की मौत हो गई, 3 घायल हो गए। एक अन्य ट्रक चालक मौका पाकर ट्रक लेकर भाग निकला।
पुलिस के डर से भाग रहे ट्रक चालक ने हाईवे से गुजर रहे एक अन्य वाहन को भी टक्कर मारी। जिससे वाहन क्षतिग्रस्त हो गया। मीणा ने बताया ट्रक के मवेशियों को जंगल में छोड़ दिया। घायलों का इलाज कराया जा रहा है। हालांकि घटना स्थल सिवनी मालवा क्षेत्र के अंतर्गत आता है, वहां सूचना दी। सिवनी मालवा थाने से थाना प्रभारी मौके पर पहुंचे और मामला पंजीबद्ध किया।
टेमागांव। मौके पर पलटा ट्रक और मृत बछड़े।
hin_Deva hin_Deva hin_Deva hin_Deva